**Nota sobre la Sentència del Tribunal Constitucional 182/2021 referent a l'Impost sobre l'increment de valor dels terrenys de naturalesa urbana**

El Tribunal Constitucional, en la Sentència núm. 182/2021 de data 26 d'octubre de 2021, ha declarat la inconstitucionalitat i nul·litat dels articles 107.1, segon paràgraf, 107.2.a) i 107.4 del Text refós de la llei reguladora de les hisendes locals, aprovat pel Reial decret legislatiu 2/2004, de 5 de març (en endavant, TRLRHL).

D'altra banda, el Reial decret llei 26/2021 de 8 de novembre de 2021, que va entrar en vigor el 10 de novembre, ha adaptat el TRLRHL a la jurisprudència del Tribunal Constitucional.

Amb aquesta nova normativa, la situació de l'IIVTNU és la següent:

**1º.-** Tots els fets imposables pendents de liquidar a la data de la STC 182/2021 de 26 d'octubre, no són liquidables, atès que no hi cobertura legal per a la determinació de la base imposable.

**2º.-** Tots els fets imposables amb meritament en el període comprès entre el 26 d'octubre al 9 de novembre de 2021, no són liquidables ja que tampoc existeix cobertura legal per a la determinació de la base imposable.

**3º.-** Els fets imposables amb meritament posterior al 10 de novembre de 2021 s'han de liquidar d'acord amb la nova normativa de l'impost que preveu un sistema optatiu de determinació de la base imposable (objectiu i real).